 **2023**

**6. mednarodna konferenca Tehnologije in poslovni modeli za krožno gospodarstvo**

**Grand Hotel Bernardin, Portorož, 6.–8. september 2023**

Z veseljem vam sporočamo, da Fakulteta za kemijo in kemijsko tehnologijo Univerze v Mariboru v sodelovanju s SRIP – Krožno gospodarstvo, s katerim upravlja Štajerska gospodarska zbornica, letos ponovno organizira mednarodno znanstvenoraziskovalno, strokovno in razvojno konferenco **Tehnologije in poslovni modeli za krožno gospodarstvo – TBMCE 2023**, ki bo potekala **od 6. do 8. septembra v Grand hotelu Bernardin**.

**Okoli 150 udeležencev, številni govorci**

Konferenca TBMCE bo že šestič zapored združila predstavnike podjetij, raziskovalnih in izobraževalnih institucij, gospodarskih združenj ter državnih in nevladnih organizacij. Na konferenci boste imeli priložnost prisluhniti uglednim strokovnjakom iz Slovenije in tujine, spoznati ustvarjalna podjetja in ključne odločevalce.

**Aktualne znanstvene in razvojne teme**

Teme TBMCE bodo zajele aktualna vprašanja tehnološkega razvoja in odgovornosti družbe na njeni razvojni poti iz fosilnega v obnovljivo, iz linearnega v krožno. Razpravljali bomo o trendih, izmenjevali ideje, delili dobre prakse ter najnovejša spoznanja o konkretnih tehnologijah, poslovnih modelih in uspešnih projektih, ki k temu v praksi že prispevajo.

**Povezovanje s prihodnjimi partnerji**

TBMCE je odlična priložnost za srečanje članov SRIP – Krožno gospodarstvo ter druženje gospodarstvenikov, raziskovalcev, inovatorjev, razvojnikov in odločevalcev. Vzpostavljali bomo nova sodelovanja in povezave za prebojne projekte prihodnosti.

Pripravljamo bogat program, ki bo vključeval plenarna predavanja in okroglo mizo, predstavitve znanstvenoraziskovalnih dosežkov in strokovne panelne razprave z uveljavljenimi govorci. Oglejte si ga na spletni strani konference <https://tbmce.um.si/sl/>, za novosti pa nas spremljate na [**LinkedIn**](https://www.linkedin.com/company/srip-kro%C5%BEno-gospodarstvo/)

**REGISTRIRAJTE SE** [**TUKAJ**](http://tbmce.um.si/sl/registracija/)**!**

**VLJUDNO VABLJENI!**